Nervernes almindelige Egenskaber. 357 



Øjeæblet; noget langsommere gaar det, naar man pirrer den ene 

 Haand ved Elektricitet medens den anden Haand giver Signalet, 

 saaledes som Exner havde indrettet Forsøget i de Tilfælde for 

 hvilke Tidsgrænserne ovenfor omtaltes; endnu noget langsommere 

 opfattes en Hørelsessansning eller Lyset af en elektrisk Gnist og 

 allerlangsomst gaar det, naar Pirringen rammer en Taa. 



Tidsforskellighederne, hvis Størrelse man beregner efter 

 Hundreddele af Sekund, bero altsaa dels paa Nervernes forskellige 

 Længde og dels paa selve Sansningens Art. 



Man kunde tro at Vin, Kaffe og lignende Pirringsmidler vilde 

 have den Virkning at sætte Forsøgsindividet istand til at reagere 

 hurtigere ; men det er ingenlunde Tilfældet, tværtimod gaar Led- 

 ningen gennem Nerverne betydelig langsommere under en let Rus; 

 man har i denne Tilstand rigtignok den Følelse som om man 

 opfattede og reagerede meget hastigt men i Virkeligheden reagerer 

 man kun stærkere end sædvanlig, ikke hurtigere. 



Ved den første Del af det Forsøg som jeg før beskrev, blev 

 det altsaa udfundet, hvor lang Tid der medgaar naar man med et 

 Signal med Haanden vil tilkendegive at man har modtaget et 

 Indtryk gennem Synsnerven. 



Astronomerne have længe vidst at der brugtes en vis lille Tid 

 paa denne Maade og de have været nødt til at tage den med i 

 Betragtning ved Beregningen af det nøjagtige Tidspunkt da en 

 Stjerne passerer forbi den Traad der er udspændt i Midten af deres 

 Kikkerts Synsfelt; de kalde den for „den personlige Æqvation 

 (Rettelse)" fordi den er forskellig hos de forskellige Iagttagere. 



Det gælder nu at udfinde hvor lang Tid der er medgaaet til 

 selve Hjærnens Virksomhed, altsaa hvor lang Tid der behøves for 

 at komme til Bevidsthed om at Skiven er at se og til at give en 

 Impuls til at bevæge Haanden. 



Fra de ovennævnte 0,1295 — 0,9952 Sekund maa man derfor 



trække den Tid der medgaar til Ledningen gennem Rygmarven og 



Nerverne og til selve Muskelsammentrækningen; der bliver da til 



.Rest fra 0,08—0,94 Sekund; det sidste Tal fandtes hos en Olding 



paa 76 Aar; i Gennemsnit vil der medgaa omtrent V10 Secund. 



